b'\n_START_ARTICLE_\nMarius C\xc4\x83ta-Chi\xc8\x9biga\n_START_SECTION_\nCarier\xc4\x83\n_START_PARAGRAPH_\nS-a n\xc4\x83scut pe 13 februarie 1960 \xc3\xaen municipiul Timi\xc8\x99oara. A \xc3\xaenceput sportul de performan\xc8\x9b\xc4\x83 \xc3\xaen 1972 la \xc8\x98coala sportiv\xc4\x83 din localitate, sub conducerea antrenorului Gheorghe Horhat. Rezultate ca junior: titlul de campion na\xc8\x9bional \xc3\xaen 1974 la juniori 3 T\xc3\xa2rgovi\xc8\x99te; locul \xc8\x99ase la turneul final din 1975 la juniori mari, divizia \xc8\x99colar\xc4\x83; locul cinci \xc3\xaen 1976; campion na\xc8\x9bional la divizia \xc8\x99colar\xc4\x83 \xc8\x99i de juniori \xc3\xaen 1977. Din acel an, a jucat la Dinamo Bucure\xc8\x99ti, echip\xc4\x83 cu care a c\xc3\xa2\xc8\x99tigat zece titluri de campion al Rom\xc3\xa2niei, o Cup\xc4\x83 a Cupelor (1979) la Roeselare, Belgia._NEWLINE_\xc3\x8en 1980, a fost component al echipei na\xc8\x9bionale a Rom\xc3\xa2niei, medaliat\xc4\x83 cu bronz olimpic la Jocurile de la Moscova. \xc3\x8en 1981 a c\xc3\xa2\xc8\x99tigat Cupa Campionilor Europeni. Anul urm\xc4\x83tor, locul trei \xc3\xaen aceea\xc8\x99i competi\xc8\x9bie continental\xc4\x83. \xc3\x8en perioada 1992-94 a jucat \xc3\xaen Grecia, la Panellinios Atena. Revenit \xc3\xaen \xc8\x9bar\xc4\x83, a jucat la Rapid Bucure\xc8\x99ti, \xc3\xaentre 1994 \xc8\x99i 1996. A antrenat echipa feroviar\xc4\x83 \xc3\xaen returul campionatului 1994-95, echip\xc4\x83 pe care a promovat-o din Divizia B \xc3\xaen Divizia A. \xc3\x8en 1999, a antrenat pe RATB Grundfos._NEWLINE_Din 1996, este angajat al Ministerului Administra\xc8\x9biei \xc8\x99i Internelor, cu gradul de comisar \xc8\x99ef, activ\xc3\xa2nd \xc3\xaen cadrul Direc\xc8\x9biei de Informare \xc8\x99i Rela\xc8\x9bii Publice - Serviciul Sport. Este membru \xc3\xaen Comisia Tehnic\xc4\x83 a Uniunii Sportive a Poli\xc8\x9biilor din Europa._NEWLINE_Din 2004, comenteaz\xc4\x83 volei \xc3\xaen sal\xc4\x83 \xc8\x99i volei de plaj\xc4\x83 la Eurosport \xc8\x99i Eurosport 2.'